### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges fire initiativer i
Løve lokalområde (Nyt busskur, solceller, springvand til gadekæret og udendørs skab til hjertestarter) med henblik på beslutning om frigivelse af midler til forslaget.
Administrationen har i forhold til forslaget forholdt sig til aktions-gruppens beskrivelse af
gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen godkendes med en rammebevilling på 80.910 kr., under
forudsætning af, at alle myndighedsgodkendelser indhentes inden projektet realiseres.

## Behandling

Økonomiudvalg, kommunalbestyrelse

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at  puljen skal anvendes til investeringer i anlæg og by-inventar, der enten ikke findes i
 dag eller som skal ændres/udvides. Og uanset formål skal anvendelsen være rettet  mod det offentlige rum.
 at  der skal etableres en demokratisk proces i hvert lokalsamfund. Og det enkelte
 lokalsamfund indstiller projekterne til kommunen med endelig godkendelse i
 økonomiudvalg og kommunalbestyrelse.

De konkrete ansøgninger fra løvelokalområde:

[adresse] har holdt borgermøde den 17. september 2020, hvor de projekter, som
aktionsgruppen i [adresse] har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Nyt busskur
2. Solceller og springvand til gadekæret
3. Udendørs skab til hjertestarter

Løve lokalområde ønsker at forskønne gadekæret og søger om midler til et springvand til gadekæret samt solceller, der skal drive springvand og strøm til det årlige juletræ, solcellerne placeres på det busskur som der også søges midler til. Dertil ønsker man, at hjertestarteren, der pt er i omklædningsrummet på [adresse] skal kunne tilgås døgnet rundt. Det kræver et udendørs skab.

*Drift og vedligeholdelse*Der forventes ikke driftsudgifter. De årlige vedligeholdelsesudgifter forventes at udgøre ca. 300 kr., som afholdes af foreningerne.

*Administrationens [adresse] ansøgte beløb er højere end det er er skrevet i ansøgningen fra 2020. Det skyldes dels generelle prisstigninger, og at der er sat poster på budgettet til henholdsvis uforudsete udgifter og opstilling af skuret.

## Økonomiske konsekvenser

Løve lokalområdes samlede andel af puljen til Lokalsamfundenes ’Få det Fikset’ projekter
er 250.000 kr. De samlede omkostninger til de tre projekter er estimeret til 80.910 kr.
Hvis projekterne godkendes, er restrådighedsbeløbet herefter 169.090 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de tre projekter, kunne tilgå øvrige ’Få det Fikset’ projekter i [adresse].

[adresse] bemærkninger er indarbejdet i sagen.

### Sagens forløb

23-03-2022 Økonomiudvalget
Anbefales.